
				 ΕΛΛΗΝΙΚΗ ΔΗΜΟΚΡΑΤΙΑ
    			      ΑΝΩΤΑΤΗ ΣΧΟΛΗ ΚΑΛΩΝ ΤΕΧΝΩΝ
 			             ΕΤΟΣ ΙΔΡΥΣΕΩΣ 1836
			           ΣΧΟΛΗ ΚΑΛΩΝ ΤΕΧΝΩΝ
		         ΤΜΗΜΑ ΘΕΩΡΙΑΣ ΚΑΙ ΙΣΤΟΡΙΑΣ ΤΗΣ ΤΕΧΝΗΣ
				Πατησίων 42, 10682 Αθήνα


								Αθήνα 14 Σεπτεμβρίου 2026

 		  Μεταβατικές ρυθμίσεις μαθημάτων 
		       για το ακαδ. έτος 2026–2027

[bookmark: _GoBack]Ενόψει της εφαρμογής του νέου Προγράμματος Σπουδών του Τμήματος Θεωρίας και Ιστορίας της Τέχνης από το ακαδημαϊκό έτος 2026–2027, οι φοιτήτριες και οι φοιτητές παλαιότερων ετών παρακαλούνται να λάβουν υπόψη τα ακόλουθα σχετικά με τις δηλώσεις μαθημάτων:
Ως γενικός κανόνας, μάθημα που έχει ήδη ολοκληρωθεί επιτυχώς δεν δηλώνεται εκ νέου, ακόμη και αν στο νέο Πρόγραμμα Σπουδών εμφανίζεται με διαφορετικό κωδικό, σε διαφορετικό εξάμηνο ή ως μάθημα επιλογής.
Ειδικότερα:
· Όσοι/ες έχουν ολοκληρώσει επιτυχώς το παλαιό Α3 Ιστορία της Τέχνης της Μεσαιωνικής Ευρώπης, δεν χρειάζεται να δηλώσουν τα νέα Α8 Ιστορία της Βυζαντινής Τέχνης και Β9 Ιστορία της Τέχνης του Δυτικού Μεσαίωνα.
· Όσοι/ες έχουν ολοκληρώσει το παλαιό Β1 Ιστορία της Τέχνης των Νεότερων Χρόνων 1: Αναγέννηση και Μπαρόκ, οφείλουν να συνεχίσουν με το νέο Γ9 Ιστορία της Τέχνης των Νεότερων Χρόνων 2: Μπαρόκ.
· Τα παλαιά υποχρεωτικά μαθήματα Γ6 Παιδαγωγικά, Γ7 Ιστορία και Θεωρία της Φωτογραφίας και Δ6 Ψυχολογία της Εκπαίδευσης, εφόσον έχουν ήδη ολοκληρωθεί, δεν μπορούν να δηλωθούν ξανά με τους νέους κωδικούς τους ως μαθήματα επιλογής.
· Όσοι/ες έχουν ολοκληρώσει επιτυχώς το παλαιό Β2 ή το μάθημα επιλογής Δ-ΤΕ-ΙΣΘΕΤΑ-043, δεν δηλώνουν το νέο Γ10 Ιστορία της Τέχνης των Νεότερων Χρόνων 3: από τον Νεοκλασικισμό στον Ιμπρεσιονισμό.
· Όσοι/ες έχουν ολοκληρώσει επιτυχώς το Δ2 Ιστορία της Νεοελληνικής Τέχνης, δεν δηλώνουν το νέο Δ7 Ιστορία της νεότερης τέχνης στην Ελλάδα. Όσοι/ες δεν έχουν επιτύχει στο Δ2, δηλώνουν το Δ7.
· Τα μαθήματα Γ5 Ευρωπαϊκή Λογοτεχνία 1 και Δ5 Ευρωπαϊκή Λογοτεχνία 2, εφόσον έχουν ήδη ολοκληρωθεί επιτυχώς, εξακολουθούν να αναγνωρίζονται ως ολοκληρωμένα υποχρεωτικά μαθήματα του παλαιού Προγράμματος Σπουδών.
· Τα νέα υποχρεωτικά μαθήματα Δ8 Η Τέχνη στην Ελλάδα μετά τον Β΄ Παγκόσμιο Πόλεμο και Δ9 Μεθοδολογία έρευνας και συγγραφή επιστημονικής εργασίας δεν απαιτείται να εξεταστούν εκ νέου από όσους/ες τα έχουν ήδη ολοκληρώσει επιτυχώς ως μαθήματα επιλογής στο παλαιό Πρόγραμμα Σπουδών.
· Όσοι/ες έχουν ήδη ολοκληρώσει επιτυχώς το παλαιό σεμινάριο Σ-ΤΕ-ΙΣΘΕΤΑ 234 Ιστορία της Περφόρμανς: Επιτελεστικές τάσεις στην τέχνη του 20ού και 21ου αιώνα, δεν μπορούν να δηλώσουν εκ νέου το ίδιο μάθημα ως διάλεξη με κωδικό Δ-ΤΕ-ΙΣΘΕΤΑ-045.
Για τα μαθήματα που παραμένουν ίδια στο νέο Πρόγραμμα Σπουδών ισχύει πλήρης αντιστοίχιση και, εφόσον έχουν ήδη ολοκληρωθεί επιτυχώς, δεν δηλώνονται ξανά.
Όσοι/ες έχουν εκκρεμότητες σε μαθήματα του παλαιού Προγράμματος Σπουδών θα εξετάζονται σύμφωνα με τις προβλεπόμενες μεταβατικές ρυθμίσεις.
Για οποιαδήποτε ερώτηση ή διευκρίνιση σχετικά με τις αντιστοιχίσεις και τις δηλώσεις μαθημάτων, οι φοιτήτριες και οι φοιτητές μπορούν να απευθύνονται στον κ. Δημήτρη Αλεβιζόπουλο (dalevizopoulos@asfa.gr, 210 3897164), καθημερινά 9:00-14:00.

